CELEX: 62011TA0556
Language: fi
Date: 2016-04-27 00:00:00
Title: Asia T-556/11: Unionin yleisen tuomioistuimen tuomio 27.4.2016 – European Dynamics Luxembourg ym. v. EUIPO (Julkiset palveluhankinnat — Tarjouspyyntömenettely — Ohjelmistokehitys ja ylläpitopalvelut — Tarjoajan tarjouksen hylkääminen — Tarjoajan luokittelu etusijajärjestystä koskevassa menettelyssä — Poissulkemisen syyt — Eturistiriita — Yhdenvertainen kohtelu — Huolellisuusvelvoite — Ratkaisuperusteet — Ilmeinen arviointivirhe — Perusteluvelvollisuus — Sopimussuhteen ulkopuolinen vastuu — Mahdollisuuden menetys)

13.6.2016   
            
            
               FI
            
            
               Euroopan unionin virallinen lehti
            
            
               C 211/42
            
         
      Unionin yleisen tuomioistuimen tuomio 27.4.2016 – European Dynamics Luxembourg ym. v. EUIPO
      (Asia T-556/11) (1)
      
      ((Julkiset palveluhankinnat - Tarjouspyyntömenettely - Ohjelmistokehitys ja ylläpitopalvelut - Tarjoajan tarjouksen hylkääminen - Tarjoajan luokittelu etusijajärjestystä koskevassa menettelyssä - Poissulkemisen syyt - Eturistiriita - Yhdenvertainen kohtelu - Huolellisuusvelvoite - Ratkaisuperusteet - Ilmeinen arviointivirhe - Perusteluvelvollisuus - Sopimussuhteen ulkopuolinen vastuu - Mahdollisuuden menetys))
      (2016/C 211/52)
      Oikeudenkäyntikieli: englanti
      
         Asianosaiset
      
      
         Kantaja: European Dynamics Luxembourg SA (Ettelbrück, Luxemburg), European Dynamics Belgium SA (Bryssel, Belgia) ja Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Ateena, Kreikka) (edustajat: aluksi asianajajat N. Korogiannakis, M. Dermitzakis ja N. Theologou, sitten asianajaja I. Ampazis ja lopuksi asianajaja M. Sfyri)
      
         Vastaaja: Euroopan unionin teollisoikeuksien virasto (EUIPO) (asiamiehet: aluksi N. Bambara ja M. Paolacci, sitten M. Bambara, avustajinaan asianajajat P. Wytinck ja B. Hoorelbeke)
      
         Oikeudenkäynnin kohde
      
      Kanne, jossa vaaditaan yhtäältä kumottavaksi European Dynamics Luxembourgin esittämän tarjouksen hylkäämisestä 11.8.2011 päivätyllä kirjeellä tiedoksi annettu ”Ohjelmistokehitys ja ylläpitopalvelut” -nimisen tarjouspyyntömenettelyn puitteissa tehty EUIPO:n päätös ja samassa menettelyssä tehdyt muut liitännäiset EUIPO:n päätökset, joiden joukossa ovat muiden tarjoajien sopimuspuoleksi valintaa koskevat päätökset, sekä toisaalta vahingonkorvausta.
      
         Tuomiolauselma
      
      
                  1)
               
               
                  ”Ohjelmistokehitys ja ylläpitopalvelut” -nimisessä tarjouspyyntömenettelyssä AO/029/10 tehty ja 11.8.2011 päivätyllä kirjeellä tiedoksi annettu Euroopan unionin teollisoikeuksien viraston (EUIPO) päätös, jolla hylätään European Dynamics Luxembourg SA:n esittämä tarjous, ja muut samassa menettelyssä tehdyt liitännäiset EUIPO:n päätökset, joissa tehdään sopimus kolmen muun tarjoajan kanssa etusijajärjestystä koskevan menettelyn mukaisina ensimmäisellä, toisella ja kolmannella sijalla olevina tarjouskilpailun voittajina, kumotaan.
               
            
                  2)
               
               
                  EUIPO on velvollinen korvaamaan vahingon, joka on aiheutunut European Dynamics Luxembourgille siitä, että se on menettänyt mahdollisuuden saada puitesopimuksen ainakin etusijajärjestystä koskevan menettelyn mukaisena kolmannella sijalla olevana sopimuspuolena.
               
            
                  3)
               
               
                  Asianosaiset ilmoittavat unionin yleiselle tuomioistuimelle kolmen kuukauden määräajassa tuomion julistamisesta lukien yhteiseen sopimukseen perustuvan vahingonkorvauksen määrän.
               
            
                  4)
               
               
                  Jos sopimukseen ei päästä, asianosaiset ilmoittavat unionin yleiselle tuomioistuimelle samassa määräajassa omat vaatimuksensa korvattavasta määrästä.
               
            
                  5)
               
               
                  Oikeudenkäyntikuluista päätetään myöhemmin.
               
            
         (1)  EUVL C 6, 7.1.2012.